แองเจล่า อยากรู้มั้ยว่าทำไมฉันถึงมีความสุข
เอาเลย... ถามคำถามมาได้เลย
ทำไมล่ะ พวกเขาหาว่าฉันบ้าใช่ไหม
ไม่หรอก ไม่มีใครหาว่า มัตเตโอ สคูโรเป็นคนบ้า...
ไม่ต้องเป็นห่วงเรื่องนั้น
ฉันบอกให้ทุกคนถามคำถามฉันมาได้เลย เพราะว่าฉันไม่กลัวที่จะตอบคำถาม
ไม่ว่ามันจะเป็นเรื่องอะไร
แม้ว่านามสกุลของเรา สคูโร จะแปลว่า "ความมืด"...
...แต่เราไม่มีอะไรที่จะต้องซ่อน ทุกอย่างเปิดเผยได้หมด
เอาสิ คราวนี้ ถามเลย
ทำไมฉันถึงมีความสุขน่ะเหรอ
ฉันจะบอกให้ว่า ทำไมฉันมีความสุข
เพราะว่าฉันสามารถ...
ได้กลิ่นดอกส้มที่โชยมาจากชนบท
ลองสูดกลิ่นดูสิ
พอเธอได้กลิ่นส้มในอากาศ
นั่นแปลว่าอีกไม่นาน ก็จะถึงหน้าร้อนแล้ว
แล้วหน้าร้อนมันสำคัญยังไง สำคัญสิ สำคัญ
ฉันจะเช่า มันอะไรนะ...ห้าหลัง
ช่วยนึกหน่อย มันเป็นคำภาษารัสเซีย...
บังกาโลว์
บังกาโลว์ห้าหลัง ที่รีสอร์ทใหม่ริมทะเล
ให้พวกเด็ก ๆ ประหลาดใจเล่น ตอนพวกเขากลับมาช่วงพักร้อน
ใครจะไปรู้
ครั้งนี้พวกเขาอาจมากันได้
นั่งกันครบรอบโต๊ะเหมือนสมัยก่อน ก็ไม่แน่นะ
เธอชอบมั้ยล่ะ
เธอมีความสุขรึเปล่า
ฉันคิดว่าได้ยินเสียงจั๊กจั่นร้องด้วย
จั๊กจั่น เป็นสัญญาณที่ดีเลย
โล ปิปาโร คุณโล ปิปาโร
ผมเอากุญแจมาคืนแล้ว
เสียใจด้วยนะครับ ดอน มัตเตโอ สูญเงินไปเปล่า ๆ
- จะทำไงได้ คุณโล ปิปาโร - เรื่องประหลาดใจก็แบบนี้แหละ
บางทีมันก็เกิดขึ้น บางทีมันก็ไม่เกิด
แล้วเราจะทำยังไง ดอน มัตเตโอ โอ พระเจ้า
ขอบคุณนะ อยู่ดีมีสุขล่ะ
ลาก่อน ดอน มัตเตโอ ลาก่อน
โล ปิปาโร
คุณไม่อยากรู้เหรอว่า ทำไมพวกเขาไม่มากัน
ไม่อยาก
ถามผมสิ ถามว่าทำไมพวกเขาไม่มากัน
ทำไมพวกเขาไม่มากัน
ทำงานไง งานหนักมาก
อย่างนี้ดีแล้ว
งั้นเราก็รอพวกเขาใหม่ หน้าร้อนครั้งหน้า
คุณรอไปแล้วกัน โล ปิปาโร ผมไม่รอหรอก
คำถามนะ...
พ่อแม่จะมีความสงบไหม ถ้าลูก ๆ ต่างไปอยู่ไกล
แล้วก็แทบจะไม่ได้เจอลูก ๆ เลย
พ่อแม่จะมีความสงบไหม...
ถ้านึกไม่ออกเลยว่าลูก ๆ อยู่ที่ไหนกันบ้าง
ถ้าไม่ได้เห็นบ้านที่พวกเขาอยู่
เตียงที่พวกเขาใช้หลับนอน...
อาคารที่พวกเขาทำงาน
บาร์ที่พวกเขาไปดื่มกาแฟ
คำตอบก็คือ ไม่
ถามอีกร้อยครั้ง ก็ยังไม่
ต้องไม่ลืมชุดชั้นในยาว เนคไทผ้าแคชเมียร์ที่เธอให้ฉัน...
...แล้วก็ยาหยดลดความดัน เผื่อเอาไว้
อย่ามองแบบนั้นสิ แล้วฉันจะเล่าทุกอย่างให้ฟัง
ฉันจะเอารูปถ่ายกลับมาให้ดูด้วย
ดอน มัตเตโอ ดอน มัตเตโอ
- สวัสดีครับ เป็นยังไงบ้าง - ก็ดีนะ ดี
ผมจำคุณได้ทันทีเลยจากหมวก หมวกคุณนี่เหมือนพาสปอร์ตเลย
- ถามสิ ว่าผมจะไปไหน - คุณจะไปไหนครับ
ไปเยี่ยมลูก ๆ
ไปรถไฟเหรอครับ คุณคงไปไม่ถึงแน่
ไปเครื่องบินสิครับ กินในซิซิลี แล้วไปขี้ที่แผ่นดินใหญ่
ผมรู้ แต่ผมกลัวเครื่องบิน
ก็เดี๋ยวนี้น่ะ เครื่องบินตกเป็นว่าเล่น
เขียนมาหาผมบ้างนะครับ
- เดินทางปลอดภัยล่ะ ดอน มัตเตโอ - ขอบใจ
ดอน มัตเตโอ จำได้รึเปล่า
- ไวน์มันก็ทำมาจากองุ่นนั่นแหละ - ไวน์มันก็ทำมาจากองุ่นนั่นแหละ
เรื่องมันนานมาแล้วนะ
คุณรู้ได้ยังไงน่ะ
จากสมัยที่มีศาลากลางเมือง พ่อผมเคยเล่าให้ฟังบ่อย ๆ
เป็นคนดีนะ พ่อคุณน่ะ
เป็นเพื่อนกัน
เราคบกันมาตั้ง 30 ปี
- เขาเป็นยังไงบ้าง - ตายแล้วครับ
ฝากความคิดถึงไปให้เขาด้วย บอกเขาว่า พอผมกลับมา
ผมจะไปเยี่ยมเขา
"ทุกคนสบายดี"
พ่อ ผมหงอกเส้นนึง
หาเพิ่มอีก อัลวาโร พ่อให้ 5 ลีร์ต่อผมหงอกเส้นนึง
ดีเลยครับ พ่อ
อัลวาโร
อัลวาโร มานี่
รู้กันรึเปล่า ผมของพ่อหงอกแล้วนะ
คุณครับ ขอตั๋วด้วยครับ
คุณครับ ขอตั๋วด้วย
นี่ครับ ขอให้เดินทางปลอดภัย
- ขอบคุณครับ - วันนี้อากาศดีนะครับ
ขอตั๋วด้วยครับ
คุณคะ นี่เป็นของคุณแน่เลย คงทำหล่นเอาไว้
ใช่เลย ขอบคุณครับ
โชคดีจัง ผมมีแค่ใบนี้ใบเดียว
สวยงามมาก คุณทำงานด้านการละครเหรอคะ
เปล่าครับ นี่เป็นรูปถ่ายครอบครัว
ดูครับ ดูนี่
ตรงกลางนี่คือผมกับภรรยา
ด้านล่างนี่พวกลูก ๆ
กูเยียลโม เหมือนในโอเปร่าของ รอสสินี่
อัลวาโร จาก "La forza del destino" ของแวร์ดี
นอร์มา ของเบลลินี่
ทอสก้า เหมือนของปุชชินี พวกเขาเอาไปทำเป็นหนังด้วยครับเรื่องนี้
คานนิโอ ของพลากลิอัชชี่
ผมตั้งชื่อพวกเขาทุกคนตามตัวละครในโอเปร่า
เพราะว่า...ผมเป็นคนที่ชื่นชอบโอเปร่า
แล้วนี่ไง...
เมื่อ 4 ปีก่อน ช่วงคาร์นิวัล พวกเขาทำให้ผมประหลาดใจ
ด้วยการแต่งตัวแบบนี้
คุณอยากดูมั้ยครับ
เชิญครับ
ผมอยากจะบอกว่า พวกเขาไม่ใช่เด็กแล้ว
ที่คุณพูดก็ถูก
จะว่าไงดีล่ะ
ตอนที่ลูก ๆ เรายังเด็ก เราก็นึกภาพว่าพวกเขา...โตแล้ว
แล้วพอพวกเขาโต ๆ กันแล้ว เราก็นึกภาพว่า พวกเขายังเป็นเด็ก
ผมว่าคุณก็คงอยากเห็นเหมือนกัน
ชอบมั้ยครับ ส่งให้คุณผู้หญิงนั่นดูด้วยครับ
- สวยค่ะ - เอาให้คู่หมั้นคุณดูด้วยสิ
- เขาไม่ใช่คู่หมั้นฉันค่ะ - เอาให้เขาดูด้วยสิครับ
- ครอบครัวใหญ่นะคะ - ถ้าหากนับรวม...
ลูกสะใภ้ ลูกเขย หลาน ๆ ตั้งกองทัพได้เลยครับ
กระจัดกระจายอยู่ทั่วอิตาลี
นี่ไม่ใช่ เพราะพวกเขาเป็นลูกผมหรอกนะ
แต่เชื่อเถอะ ผมภูมิใจในตัวพวกเขามาก
ไม่รู้สิ พวกเขามี...
...อะไรที่พิเศษ...
ทุกคนมีงานที่สำคัญ
แต่ที่พิเศษสุดคือ...
...พวกเขาไม่มี...ความคิดเพ้อฝันเลย
พวกเขาถูกเลี้ยงขึ้นมา ด้วยความเสียสละ
ผมขอสารภาพเลยว่า
นี่เป็นครั้งแรก ที่ผมเป็นฝ่ายไปเยี่ยมพวกเขา
ปกติพวกเขา จะมาที่ซิซิลี ปีละครั้งสองครั้ง
ผมทำให้พวกคุณรำคาญกันรึเปล่า
คุณไม่อยากรู้เหรอว่า...
พวกเขาทำงานอะไรกัน อยู่ที่ไหนกันบ้าง
จริง ๆ นะคะ...ไม่ค่ะ ขอบคุณ
งั้นได้เลยครับ
คุณไม่รู้หรอกว่า ตัวเองพลาดอะไรไป
ขอโทษครับ คุณสุภาพบุรุษ
ช่วยอะไรหน่อยได้มั้ย...
...ช่วยถ่าย...ขอบคุณ
ขอบคุณครับ
นี่เอาไปฝากภรรยาผม
ผมเป็นคนซิซิลี จากเมืองทราปานี
- คุณไม่อยากรู้เหรอว่า ผมกำลังจะไปไหน - ไม่สนเลยครับ
ฉันก็เป็นคนเมืองเนเปิลส์
ฉันก็เป็นคนเมืองเนเปิลส์!
ฉันต้องการหนึ่งพันล้าน
หนึ่งพันล้าน!
มีแต่โจร ฆาตกร
พวกชอบประจบ
มีแต่โจร ฆาตกร พวกชอบประจบทั้งนั้น
ใช่แล้ว
ฆาตกร พวกชอบประจบ
ฉันต้องการหนึ่งพันล้าน
มีแต่โจร ฆาตกร พวกชอบประจบ
ถ้าไม่หาเงินหนึ่งพันล้านมาให้
...ฉันจะฆ่าหมู่ให้หมดยุโรปเลย
พวกชอบประจบ พวกแกทุกคนนั่นแหละ
ถ้าไม่เอาเงินหนึ่งพันล้านมาให้ฉันก่อนค่ำวันนี้...
...ฉันจะดึงสายอากาศทีวีพวกนี้ออกให้หมด
เขามีอาวุธด้วยนะ แจ้งตำรวจสิ
ปืนเด็กเล่นน่ะ พวกเราชินกันแล้ว
แม้แต่ตำรวจก็รู้แล้ว
ไอ้พวกชอบประจบ ถุย
คนบ้าหรือนี่
ถ้าไม่เอาเงินหนึ่งพันล้านมาให้ฉันก่อนค่ำวันนี้...
...ฉันจะดึงสายอากาศทีวีพวกนี้ออกให้หมด
อัลวาโร ทายซิ ใครเอ่ย
ประสาท
สคูโร
ขอโทษครับ ผมจะ...ไม่ได้ยินรึไง
- พูดใส่ไมโครโฟนสิ - อะไรนะ อ๋อ ตรงนี้เอง...
- ตรงไหนนะ...? - ที่ไมโครโฟน ตรงนั้น
ตรงนี้เหรอ
ขอโทษครับ ผมจะหา คุณอัลวาโร สคูโรได้ที่ไหน
- เขาอยู่ที่นี่ มหาวิทยาลัยแห่งเนเปิลส์ แผนกบริหาร - สักครู่ครับ
เมื่อกี๊ว่าเขาชื่ออะไรนะครับ
สคูโร อัลวาโร สคูโร
ลูกชายผมเอง แล้วเขาก็เป็นเพื่อนร่วมงานคุณนะ
จะไม่รู้จักเขาได้ยังไง
ฟังนะ... สคูโร อัลวาโร...
ถ้าไม่ลาพักร้อน ก็ไม่ได้มาทำงาน
หรือไม่ก็ถูกส่งไปที่อื่น หรืออาจจะลาป่วย
หรือออกจากสหภาพไปแล้ว หรืออาจจะออกไปข้างนอกเดี๋ยวเดียว
หรืออาจเกษียณแล้ว...
...หรือไม่ก็ วันนี้ไม่มาทำงาน
แต่ที่แน่ ๆ คือ เขามีตัวตนจริง
ให้มันได้อย่างนี้สิ
เสียงนี้...คือเครื่องฝากข้อความของอัลวาโร สคูโร...
ขณะนี้ ผมไม่อยู่บ้าน
โปรดฝากชื่อและข้อความพร้อมเบอร์โทรกลับเอาไว้
ผมจะติดต่อกลับไป เมื่อกลับมาถึง
โปรดฝากข้อความ หลังได้ยินเสียงสัญญาณ ขอบคุณครับ
สวัสดี...
นี่พ่อเอง...
สวัสดี...
เข้าเครื่องฝากข้อความตลอดเลย
ฉันจะทำยังไงดี
ฉันคุยกับเสียง ที่เหมือนออกมาจากตู้เย็นไม่ได้หรอก
มันเหมือนกับว่า...โลกนี้ได้ตายไปแล้ว
คนพูดกันว่า เนเปิลส์เป็นเมืองที่คนอยู่หนาแน่นมาก...
หมาสักตัว ก็ไม่มีให้เห็น
ปู่อยากได้คนอยู่เป็นเพื่อนมั้ย
ดูขานี่สิคะ
งั้นดูของฉันบ้างนะ
ยังไงซะ...
อัลวาโร... พ่อ...
พ่ออยากให้ลูกแปลกใจ
ลูกไปอยู่เสียที่ไหนมา
ลูกไปนอนที่อื่นใช่มั้ย
ก็พวกผู้หญิงชอบลูกนี่นา ใช่มั้ยล่ะ
สั่งน้ำมูกซะ เจ้าลูกคนนี้นี่
น้ำมูกชอบไหลอยู่เรื่อย
น้ำมูกไหล เป็นประจำ สั่งซะ
เอาสิ สั่งเลย ให้แรง ๆ
พ่อเหนื่อยมั้ยครับ
ก็นิดหน่อย
ขอโทษฮะ
แล้วนี่พ่อจะไปไหนต่อ
ฟังนะ... โทษที...
ห้อง... หมายเลขสิบสอง...ยังอยู่มั้ย
- อะไรนะครับ - ฉันถามว่า ห้องหมายเลขสิบสองน่ะ ยังอยู่มั้ย
แล้วมันจะไปไหนได้ล่ะครับ
นี่ครับ
คุณไม่มีทางรู้หรอก
ถามผมสิว่า ทำไมถามหาห้องหมายเลขสิบสอง
- คุณคงไม่ได้ต้องการให้ผม... - เอา พูดเลย
ก็ได้ ทำไมคุณถึงต้องการห้องเลขสิบสอง
ง่ายนิดเดียว
ตอนที่ฉันแต่งงานเมื่อ 45 ปีก่อน...
ฉันมาฮันนี่มูนที่เนเปิลส์
พวกเราพักกันที่โรงแรมนี้...
ในห้องหมายเลขสิบสอง
แล้วคุณอยากรู้มั้ยว่า เราจ่ายเงินไปเท่าไหร่
- จริง ๆ แล้ว ผม... - ถามสิ ถามเลย
แล้วคุณจ่ายไปเท่าไหร่ล่ะครับ
เจ็ดสิบลีร์ สำหรับพักสองคน
วันนี้ ราคามันคงจะ...
...ซักสองหมื่นลีร์
- น่าจะหกมากกว่าครับ - หกอะไร / หกหมื่นครับ
ทุกอย่างเปลี่ยนไปหมดจริง ๆ
แต่ก็ยังเฟอร์นิเจอร์เดิม ๆ
ยังจำคืนแรกของเราได้มั้ย
เธออยากเข้านอนทั้ง ๆ ยังใส่ชุดเต็มยศ
ส่วนฉัน ไม่อยากจะคุย
ฉันเข้านอนทั้ง ๆ ยังใส่หมวก
ฉันฝันว่าฉันพูดภาษาอังกฤษเก่ง
แกคิดเป็นภาษาเนเปิลส์ แล้วพูดเป็นภาษาอังกฤษ
- แล้วคนก็เข้าใจที่ฉันพูด - จริงอ่ะ
ดูนะ เบลิซาริโอ
อรุณสวัสดิ์นะ คนสวย
ดูสิ นี่ผลงานของเจ้าคนที่อยู่บนนั้น
เขาทำมันสำเร็จได้ยังไงกัน
ดูเสาอากาศพวกนี้สิ
โปรดฝากข้อความ หลังได้ยินเสียงสัญญาณ ขอบคุณครับ
ฮัลโหล ฮัลโหล หวังว่ามันจะอัดติดนะ
อัลวาโร อัลวาโร นี่พ่อนะ
พ่อมาที่เนเปิลส์
แต่ว่า...พ่อหาลูกไม่เจอ
ลูกอยู่ที่ไหน สบายดีรึเปล่า
พ่อ... พ่อ...
พ่อก็อยากอยู่คอยลูก แต่...
...ถ้าหากว่า ลูกมาช้า...
...หรือว่าลูกติดธุระอะไร แล้วจะให้พ่อทำยังไง
ติดป้ายบอกหน่อย ลูกไม่เคยโทรกลับบ้านเลย
อัลวาโร ฟังนะ บางที่จะดีกว่าถ้าพ่อไปหาน้องชายลูก คานนิโอ
แต่ว่า อย่าโทรไปบอกก่อนพ่อไปถึงล่ะ
พ่ออยากให้เขาแปลกใจ รู้ใช่มั้ย ได้ยินรึเปล่า
พ่อต้องไปขึ้นรถไฟตอนนี้แล้ว
ลาก่อนนะ
พ่อยังเป็นพ่ออยู่เสมอนะ
ได้โปรดถามอีกคำถามนึงนะ
ทำไมคนอายุ 74...ที่เป็นคนกินบำนาญ
...ถึงได้มาโบกรถอยู่บนฟรีเวย์
- พวกรถไฟสไตรค์กันรึไงครับ - ใช่เลย บราโว
แต่ว่า...
...คุณใจร้อนไปหน่อย
คุณต้องถามคำถามผมก่อน
แล้วผมจะเป็นคนตอบ
- คุณเป็นคนซิซิลีรึเปล่า - ใช่
- คุณรู้ได้ไง - ก็คุณพูดเหมือนคนตุรกี
ลูกชายคุณที่อยู่ที่โรมทำงานอะไรครับ
ดูซิว่า ข้อนี้คุณจะเดาถูกมั้ย
ฟังนะ ผมจะบอกใบ้ให้อย่างนึง
วันที่เขาเกิด ในปี 1947...
เป็นวันที่จัดให้มีการเลือกตั้งท้องถิ่น
ส่วนแม่เขา ขนาดปวดท้องใกล้คลอดแล้ว ยังเดินไปที่คูหา
เธอต้องไปคนเดียว เพราะว่าผมต้องประจำอยู่ที่คูหา
ตามทันมั้ย แล้วเธอก็กลับมาบ้าน
อีกครึ่งชั่วโมงต่อมา คานนิโอก็ออกมาดูโลก
ดูซิว่า คนที่เกิดในสถานการณ์แบบนี้ ในความเห็นคุณ เขาน่าจะทำงานอะไร
หมอตำแยมั้ง
ต้องขอโทษที่ต้องพูดแบบนี้
แต่คนที่จะฉี่ไม่ลงโถก็ต้องมีบ้างเนอะ
จริงรึเปล่า
ขอโทษครับ นั่นคุณจะไปไหน
ขอเอกสารด้วยครับ
- คุณมาจากซิซิลีใช่มั้ย - ครับ
คุณปู่
คุณปู่คะ คุณปู่
เอรินา
พวกเขาอยู่ที่นี่ทั้งวันทั้งคืน เป็นองครักษ์ของผู้พิพากษาแบรนดี้ค่ะ
ปู่ไม่เคยเห็นเขาทางทีวีเหรอคะ
- เคยสิ เขาอยู่ที่นี่เหรอ - ค่ะ
เขานอนป่วยซมเพราะเป็นไข้มาอาทิตย์นึงแล้ว
แต่พวกเขาเป็นเพื่อนหนู ไม่เคยทำร้ายใครหรอกค่ะ
ดีแล้วล่ะ ปู่เอาของขวัญมาให้ด้วยล่ะ
แต่เราจะเปิดมันตอนค่ำ หลานอยู่คนเดียวเหรอ
แม่อยู่ที่สุเหร่าค่ะ พ่ออยู่ที่พรรค
ผมขอขอบคุณ... คนทั้งหลายที่...
...ได้ปราศรัยไปก่อนหน้านี้...
...และทำให้การประชุมในครั้งนี้มีคุณค่า...
...ด้วยการแลกเปลี่ยนความคิด
ข้อสังเกต
และข้อเสนอใหม่ ๆ ...ที่มีคุณค่าอันยิ่งใหญ่ทางการเมือง
ผมจะไม่กล่าวรวบรัด...
...แม้ว่าในสถานการณ์เช่นนี้ ควรจะทำเช่นนั้น
แล้วเหตุใด... จึงต้องรวบรัด
ช่วงเวลาที่เราอยู่กันขณะนี้ เราต่างเป็นทาสของความกังวลใจ
มากขึ้นทุกวัน ๆ... มันยุติธรรมแล้วหรือ
บางที นี่อาจถึงเวลาแล้ว ที่พรรคของเรา
จะต้องเห็นความสำคัญของชีวิตประจำวันของพวกเรา...
ความสำคัญของนโยบาย...
ออกเสียงเน้น คำว่า น-โย-บาย
น-โย-บาย ที่เป็นธรรม
และทัน-ส-มัย
ซึ่งจะสอดคล้องกับสิ่งที่สังคมเรียกร้อง...
น-โย-บาย ที่เป็นธรรม
และทัน-ส-มัย
ซึ่งจะสอดคล้องกับสิ่งที่สังคมเรียกร้อง
และปัญหาที่ต่าง ๆ ที่กวนใจพวกเรา
...ในยุคปี 90 ที่กำลังจะมาถึง
- คานนิโอ - พ่อ
พ่อคะ ดูซิว่าใครมา
สวัสดีครับ พ่อมาถึงตั้งแต่เมื่อไหร่
พ่อมาถึงตั้งแต่เมื่อไหร่
แล้วแกจะยืนบื้ออยู่อย่างนั้นทำไม ลงมาข้างล่างนี่สิ
ลงมาสิ
โอ มีเสามากมายเหลือเกิน พ่อนึกว่านี่เป็นโบสถ์ ซาน เปโดรซะอีก
น่าเสียดายที่เขาไม่อนุญาตให้ถ่ายรูป
แต่ว่า มันไม่ใหญ่ไปหน่อยเหรอ มันจุคนได้สักเท่าไหร่กัน
พ่อครับ พ่อไม่รู้หรอกว่า มีคนมุสลิมมากแค่ไหนในโรม
มากกว่าห้าหมื่นคนครับ มีมากกว่าคนที่อยู่ที่แคสเตลเวตทราโนตั้งสองเท่า
- แล้วนี่เธอทำมันคนเดียวเลยเหรอ - ก็อยากให้เป็นแบบนั้นค่ะ
- ฉันทำแค่ระบบให้ความร้อนค่ะ - เธอถ่อมตัวเกินไปแล้วล่ะ
แล้วพวกเขามองไปทางไหน ตอนกำลังสวดมนต์
ทางโน้นค่ะ
ไปหาอะไรกินกันเถอะ
กินให้อร่อยล่ะ
- กินให้อร่อยล่ะ - กินให้อร่อย
ไหนบอกพ่อหน่อย
หลังประชุมสร็จ แกจะได้เป็นเลขาธิการพรรครึเปล่า
ต้องให้ผมอธิบายอีกกี่ครั้งว่า ไม่ใช่เลขาธิการพรรค
แต่เป็นเลขาธิการเขตเลือกตั้งท้องถิ่นของพรรค
แล้วมันต่างกันตรงไหน ยังไงซะ แกก็เป็นเลขาธิการ
เราคุยเรื่องอื่นกันดีกว่า
ตอนนี้ พ่อก็ได้เห็นบ้านแล้ว
- สวยใช่มั้ยล่ะครับ - สวย
มันสวยมาก ยินดีด้วยนะ
งั้น... เมื่อไหร่พ่อจะย้ายมาอยู่กับเราล่ะ
- นะคะ เราอยากให้พ่อมาอยู่ด้วย - นะคะ คุณปู่ มาอยู่กับเราเถอะ
พ่อขอบใจ แต่คงเป็นไปไม่ได้หรอก
จะให้เรา แม่แกกับพ่อ ที่อายุปูนนี้แล้ว
ต้องเปลี่ยนวิถีชีวิต อย่างนั้นหรอกหรือ
ไม่ เป็นไปไม่ได้ ไม่
นั่นเธอพูดอะไร
พ่อจะอยู่ที่นี่นานแค่ไหนก็ได้ แต่พ่อต้องไปเยี่ยมคนอื่น ๆ ด้วย
ได้ แต่อย่าให้ทอสก้ากับพี่ชายของลูกรู้ เพราะว่า...
...พ่ออยากให้พวกเขาประหลาดใจ
แล้วอีกอย่าง แกได้ข่าวจากอัลวาโรบ้างมั้ย
เขาอยู่ไหน
พ่อไปบ้านเขามา แต่เขาไม่อยู่ เจอแต่เครื่องให้ฝากข้อความตลอด
เขาไปพักร้อน พ่อไม่รู้เหรอ
- เขาได้รางวัลเที่ยวฟรี - เขาได้รางวัลเที่ยวฟรีเหรอ
- ใครจะไปคิดเนอะ - ผมคิดว่าเขาไป...รอเดี๋ยวนะครับ
ทำไมแกไม่ยกหูโทรศัพท์ออกตอนเรากินอาหารกัน
ไปเที่ยวฟรี โชคดีของอัลวาโร เขาชนะอยู่เรื่อยแหละ
คุณปู่คะ เมื่อไหร่เราจะแกะของขวัญกัน
คุณอย่ากังวลใจไปเลย
คุณไม่เชื่อใจวาระการประชุมนี่เหรอ ทุกคนเขาหนุนหลังคุณอยู่นะ
อย่ามาเสียเวลาเลย
บอกผมมาดีกว่า เกิดอะไรกับ การให้สัมภาษณ์ของผม นี่ก็เกือบเดือนนึงแล้ว
ทำอะไรไม่ได้เลย พวกเขาไม่ยอมตีพิมพ์
ผมจะบอกคุณยังไงดี ผมต้องทำยังไง เพื่อให้ตีพิมพ์บทสัมภาษณ์
ต้องฆ่าใครหรือยังไง
มันขึ้นกับว่าคุณฆ่าใคร
คุณปู่มัตเตโอคะ ในนี้ไม่เห็นมีอะไรเลย
- หมายความว่ายังไง - หนูต้องหาให้ทั่วเสียก่อน
ถึงจะเจอ
มันแตกหมดแล้ว
น่าเสียดาย
นี่เป็นลูกกวาดแปลก ๆ ...ที่หนูต้องไม่เคยเห็นมาก่อน
พ่อหนูเคยสวาปามมันเชียวล่ะ
ปู่เลยต้องพาไปหาหมอฟันบ่อย ๆ
ปู่ขอโทษนะ
หนูรู้จักค่ะ เป็นตุ๊กตาน้ำตาลใช่มั้ยคะ
พ่อซื้อจากร้านลูกกวาดซิซิเลียน ดูซิคะว่าหนูมีเยอะแค่ไหน
ปู่เคยเห็นมั้ยคะ
- ฮัลโหล - ฮัลโหล นั่นทอสก้ารึเปล่า
- นั่นใครน่ะ - นี่คานนิโอนะ
- สวัสดี คานนิโอ - เป็นยังไงบ้าง
ดูสิ... สวยจริง ๆ สวยมาก เป็นผลงานชิ้นเอกเลย
แต่ไม่รู้สิ ดูในทีวี มันใหญ่กว่านี้นะ
ดูเป็นธรรมชาติกว่านี้นั่นแหละ
- พ่อครับ ผมต้องไปแล้ว เดี๋ยวนี้เลย - ได้สิ
ฟังนะ คานนิโอ ก่อนพ่อตาย พ่อต้องได้เห็นแกนั่งในนั้นนะ ใน...
ใน...รัฐสภา
ลาก่อนครับพ่อ ถ้าพ่อเกิดหลง นั่งแท็กซี่ หรือโทรมานะครับ บาย
คานนิโอ... คานนิโอ ฟังพ่อนะ
ลูกคิดยังไง ถ้าจะให้ทุกคนมาเจอกันที่นี่ เหมือนเมื่อก่อน แต่เป็นที่โรมนี่
ก็ได้ครับ แต่ผมต้องเช็คกับคนอื่น ๆ ก่อน
- ก็ได้ แล้วเจอกัน - บายครับ
พ่อจะมองดูลูกจากตรงนี้นะ
คานนิโอ
หยุดตรงนั้นแหละ
ไปได้แล้วลูก
- สวัสดีครับ - อรุณสวัสดิ์ ผู้ช่วย
- นี่เป็นสุนทรพจน์ของวันนี้ครับ นี่สำหรับการประชุม - ยาวรึเปล่า
38 นาที 21 วิ ครับ ที่ผมทำเครื่องหมายไว้ สามารถตัดออกได้สัก 4 นาทีครึ่งครับ
- ถ้าท่านเห็นว่าจำเป็น - ดี ขอบใจนะ มีอะไรอีกรึเปล่า
ครับ ผมอยากถามความเห็นท่าน เรื่องตำแหน่งของผมในการประชุมครับ
- ทำไม...ถึงได้ฆ่าพวกมันล่ะ - เราไม่ได้ฆ่าพวกมันนะครับ
มันเกิดขึ้นแบบนี้มาหลายครั้งแล้ว ถ้าคุณได้เห็นเมื่อตอนเช้านี้
ยังบินกันอยู่เยอะแยะเลย
ผมไม่รู้อะไรหรอกครับ ตอนพวกมันบินอยู่เหนือเมือง...
...พวกมันก็เกิดแตกขบวน
เกิดบ้าคลั่ง
แล้วฆ่าตัวตาย
พวกมันทิ้งตัวลงมา พากันฆ่าตัวตาย
พวกมันจะต้องไม่เป็นไร คอยดูสิ
"ไวน์มันก็ทำมาจากองุ่นนั่นแหละ"
มีคนปองร้ายคุณ มีคนปองร้ายคุณ
เอาทุกอย่างมาให้หมด
- เธออายุเท่าไหร่ - น้อยกว่าลุงก็แล้วกัน เร็วเข้า ส่งเงินมา
ส่งเงินมา
ได้
- เอาทุกอย่างไปได้เลย แต่อย่าทำร้ายลุง - ได้ ได้
- ในกระเป๋านี่มีอะไร - เธออายุเท่าไหร่แล้ว
ฉันอายุเท่าไหร่น่ะเหรอ เลิกพูดเพ้อเจ้อเถอะ
อย่า อย่าเอากล้องไป ขอกล้องไว้
ก็ได้ เอาไปก็ได้ แต่ขอฟิล์มลุงไว้นะ
ไม่ถามหน่อยเหรอ ว่าฟิล์มถ่ายอะไรไว้
คุณปู่ ปู่น่ะกวนประสาทจริง ๆ
ผมจะไปสนใจฟิล์มของปู่ทำไม
ถ้าเรื่องนี้เกิดขึ้นในอเมริกา พวกเขาต้องทำให้ฉันดูดีกว่านี้แน่
แต่ที่นี่ ฉันต้องเกือบไปเข้าคุก
หน้าตาฉันเหมือนคนที่เที่ยวไปขู่ผู้หญิงด้วยมีดรึไง
ก็ไม่รู้สินะ
ทอสก้า
พ่อคะ
- พ่อไปทำอะไรมาคะ - พ่อไปทำอะไรมาน่ะเหรอ
พวกมันน่ะบ้า
เดินทางปลอดภัยนะครับ
- บาย - บ๊าย บาย
สวัสดีครับ ลุงเจอริโค ผมขอหนังสือพิมพ์...
เมสเซนเจอร์ รีพลับลิกา ไทมส์ พีเพิล มานิเฟสโต
นี่คุณลุงครับ เอาใบแทรกหนังสือไว้ด้วยครับ
ไม่ใช่ปัญหาหรอก ที่ลูกไม่เขียนจดหมาย เดี๋ยวนี้คนเขาไม่เขียนกันแล้ว
แต่อย่างน้อยก็โทรมาบ้าง ไม่ต้องบ่อยนักหรอก แค่อย่างน้อยอาทิตย์ละครั้ง
- พ่อไม่รู้ว่าลูกอยู่ที่ไหน จะหาลูกเจอได้ยังไง - จะหาลูกเจอได้ยังไง...
นั่นลูกทำอะไร ล้อเลียนพ่อรึไง
แม้ว่าแกจะซื้อรถใหม่ หาเงินได้มากมาย
พ่อก็ยังเป็นพ่อแก
หลังออกทัวร์ฤดูร้อนแล้ว หนูยังต้องถ่ายโฆษณาให้ญี่ปุ่น
- แล้วอีกสองที่ปารีส - แต่ลูกไม่เคยมาที่ซิซิลีเลย
- แล้วสำเนียงพูดลูกก็เปลี่ยนไป - หนูก็หวังแบบนั้น
แกหมายความว่ายังไง
หนูเพิ่งเสร็จจากงานโชว์ที่เพสคาร่า
- หนูกำลังจะกลับบ้านมาที่นี่ - บ้านไหนกัน
- ครั้งก่อนที่เจอกัน แกอยู่ที่ปาดัว - ไม่ค่ะ ตอนนี้หนูอยู่ที่ฟลอเรนซ์
เดี๋ยวพ่อก็ได้เห็น
ไหนบอกหน่อย...อัลวาโรชนะรางวัลไปเที่ยวที่ไหน
- แล้วจะกลับเมื่อไหร่ - คงอีกไม่นานหรอกค่ะ
- ดีแล้วล่ะ - โชคดีจังเลยค่ะ เขาไปมัลดีฟส์
เป็นการประกวดของฝ่ายบุคคลมหาวิทยาลัย ลองเดาสิคะว่าเขาได้ที่เท่าไหร่
ต้องที่หนึ่งอยู่แล้ว
ค่ำวันนึง เขามาดูละครที่หนูเล่น
- น่าอายมาก พ่อนึกไม่ถึงแน่ - ทำไมล่ะ
เพราะว่า...หนูมีบทอยู่นิดเดียว...
...ทุกครั้งที่หนูออกมา...
...เขาจะปรบมือและตะโกน บราโว
คนอื่น ๆ ก็ทำตาม พ่อก็รู้ว่าเขาเป็นไง
แล้ว พอดาราขึ้นเวทีมา
ไม่มีใครปรบมือเลย
- แล้วงานที่พระราชวังมันคืนวันไหน - ใครบอกพ่อคะ
พ่ออ่านจากหนังสือพิมพ์ แล้วก็ถามคานนิโอ ลงเสียใหญ่โตเลย
- ยินดีด้วยนะ - ขอบคุณค่ะ
ไม่มีอะไรเปลี่ยนไปลย...
มันเกิดอะไรขึ้นวะเนี่ย
ก็ไม่รู้เหมือนกัน
ต้นเชอร์รี่ที่หนูปลูกในสวน ยังอยู่รึเปล่าคะ
ยังอยู่สิ ตอนนี้ต้นสูงแล้ว
ปีนี้มันออกลูกเยอะมาก
หวานเหมือนกับ...
...ลูกเชอร์รี่
แต่หยุดพูดเรื่องนี้ดีกว่า พ่อคิดว่าเดี๋ยวแกก็ร้องไห้
ไปดูดีกว่า ว่าเกิดอะไรขึ้น
จะถอดไอ้นี่ได้ยังไง
วุ่นวายเหลือเกิน เราคงไปจากที่นี่ไม่ได้แน่
ฮัลโหล ไอรีน ได้ยินรึเปล่า ผมอยู่ที่ไหนน่ะเหรอ
รถติดอยู่บนทางหลวง
ถึงแล้วค่ะ
เข้ามาสิคะ
มีกลิ่นอับหน่อยนะคะ เพราะว่าหนูไปออกทัวร์ 3 อาทิตย์
ที่นี่สวยมาก
รกนิดหน่อยนะคะ...
พ่อไม่ต้องบ่นเรื่องหนูไม่มีบ้านได้แล้วนะคะ
มันใหญ่โตนะ
ค่ะ นี่บ้านหนูเอง
- มัน... - แต่เป็นบ้านเช่าค่ะ...
พ่อดูเหมือนเซลส์แมนที่ต้องหิ้วกระเป๋าตลอด
- พ่อทำงานด้านการส่งออกมาตลอด - ส่งมาให้หนูค่ะ
แล้วผลงานก็ดูไม่แย่เท่าไหร่...
พ่อเป็นคนส่งออกลูก ๆ แบบขายส่งน่ะ
ขายส่งเหรอคะ พวกเราแค่ห้าคนเอง พ่อหมายความว่ายังไง
แล้วเด็ก 19,882 คนที่พ่อลงทะเบียนเกิดให้ ตลอด 36 ปีที่สำนักงานเทศบาลล่ะ
เด็กพวกนั้นน่ะ สามในสี่กระจายกันออกไปอยู่ทั่วโลก
พวกเขาอาจจะไม่รู้ ว่าอย่างน้อย พ่อให้กำเนิดพวกเขาเป็นลายลักษณ์อักษร
เด็กเป็นกองทัพเลย
ถ้าพ่อเชิญพวกเขามาอาหารกลางวัน โต๊ะที่อะพูลิอัสก็คงไม่พอ
- โบสถ์นั่นชื่ออะไรนะ - ซานตา โครเช่
เห็นแต่กระเบื้องหลังคา
เหมือนที่คาสเตลเวททราโน่
สวยดีนะ มองเห็นได้กว้างมาก
จะนอนบนเตียงนั่นก็ได้นะคะ หรือจะนอนห้องหนูก็ได้
- พ่อจะเอายังไงก็ได้ - พ่อไม่ใช่คนเลือกหรอก โรครูมาติซั่มของพ่อมันเลือก...
พ่อต้องจองตอนนี้เลยว่าจะกลับเมื่อไหร่
ไม่งั้น อาจไม่มีที่นั่งให้
ไม่ต้องห่วงพ่อหรอก
ถามสิ ว่าพ่อตัดสินใจยังไง
พ่อตัดสินใจยังไงคะ
พ่อตัดสินใจจะอยู่ถึงแกแสดง ชอบมั้ย
ชอบมากค่ะ
ดูนั่น
อะไรน่ะนั่น
เธอโกหก
- ตอนนี้มันจบแล้ว ผมต้องให้คุณออกไป - เดี๋ยว ให้ฉันอธิบายก่อน
คุณจะได้โกหกผมต่ออีกรึไง
ไปจากบ้านนี้ซะ
ถ้าเขาไม่ได้เป็นทุกข์มากขนาดนั้น ฉันก็คงเก็บข้าวของมาอยู่กับคุณแล้ว
ฟาบิโอ คราวนี้คุณจะต้องชดใช้ คนสารเลว
ทอสก้า
พ่อคะ หนูไม่ได้ปลุกพ่อก่อนออกไป เด็กคนนี้เป็นลูกของเพื่อน
เธอจะมารับลูกทีหลัง หนูจะคอยนะ
ถ้าเขาร้องไห้ เอานมให้กิน
อาหารเช้าของพ่ออยู่บนโต๊ะ หนูจะต้องซ้อมทั้งวัน
จูบหลาย ๆ ที จาก ทอสก้า
เจ้าตัวเล็ก
ดี ดีมาก...
เด็ก ๆ ชอบร้องไห้ตลอดเวลาจนอยากจะฆ่าให้ตายนัก
คราวนี้ ลองฟังเสียงความเงียบซิ
ดีมาก ต่อไป ดี
ต่อไป เอาอีก เชิดคางด้วย
ชูแขนเอาไว้ตลอด
ไม่เข้าใจบ้างรึไง ผมไม่สนใจใบหน้า ผมอยากให้เห็นก้น
เชิดคาง แขม่วท้องด้วย
ไปเปลี่ยนชุด อีกสองคนเข้ามา เร็ว
ต่อไป
ดี แต่แขม่วท้องด้วย
สเตฟาโน คุณมาทำอะไรที่นี่
คุณเป็นยังไงบ้าง
ไม่ดีเลย แต่นั่นก็ไม่ใช่เหตุผล
ทอสก้า ผมไม่รู้ว่าจะพูดยังไงดี...
อย่าเข้าใจผมผิดนะ...
พอถึงสิ้นอาทิตย์นี้...
ผมอยากได้รถคืน...
...แล้วก็บ้านด้วย
มันคงจะดีกับผมมากกว่า...
และกับคุณด้วย
พร้อมกันรึยัง สาวสวยทั้งหลาย
ในฉากที่สอง พวกเขากำลังมองหา ตัวแสดงนำหญิงในหนังใหญ่อเมริกัน เงินดอลลาร์นะ
- อเมริกัน ตูดแน่ะ หนังโป็อีกเรื่องแน่ ๆ - ไปดูหน่อยดีกว่า หนังอเมริกันนะ
มันเป็นอเมริกัน แม้กับเธอก็ตาม
แล้วเธอล่ะ
- ไม่ไปเหรอ - ฉันไม่สนใจ
เธอต้องการอะไรรึเปล่า
มีอะไร ร้องทำไม
หนูร้องไห้ทำไม
อ๋อ เข้าใจแล้ว
หนูไม่ได้ดูละคร เดี๋ยวฉันจัดการให้เอง
ปุ่มอยู่ที่ไหนล่ะ
ติดสิ ติดสิ
เดี๋ยวนะ
เราคิดทีวีแบบใหม่ได้แล้ว
สวัสดีค่ะ คุณสคูโร่
ฉันเป็นเพื่อนทอสก้า ฉันมารับเด็กค่ะ
ได้ เข้ามาสิ
ขออภัย... ได้โปรด...
...ถามผมสิว่า ผู้หญิงที่ใส่ชุดสีส้มกับเหลืองเป็นใคร
- เธอเป็นใครเหรอ - ลูกสาวผมเอง
- ดูก็รู้เลย - ขอบคุณ
กล้อง 1 จับภาพเขาโคลสอัพ
ไอ้โง่คนเดิมโบกมืออีกแล้ว
พ่อภูมิใจในตัวลูกมาก
พ่อได้เห็นลูกมีความสุข ประสบความสำเร็จ
ตอนนี้ที่ลูกต้องการคือ สามีดี ๆ
ยังงั้นเหรอคะ
งั้น พวกเราไปเจอกันที่โรม ดีมั้ย
ไม่ต้องห่วงนะ
อ้อ เกือบลืม อย่าบอกกูเยียลโมว่าพ่อกำลังจะไปหา
พวกเราจะให้เขาแปลกใจใหญ่
ได้ค่ะ
พ่อต้องการเงินรึเปล่าคะ
เงินน่ะค่ะ
ท่านสุภาพบุรุษ ขอตั๋วด้วยครับ
นี่ไม่ใช่ตั๋วนี่ครับ
- อะไรนะ - ขอโทษครับ
ผมไม่ทันดู
เรียบร้อย
มันไม่เหมือนเดิม แต่ก็ใช้ได้
ผมไม่รู้ว่าจะขอบคุณยังไง
เยี่ยมมากครับ ดูไม่ออกเลย คุณเก่งมาก
- ถ้าเสียไปก็น่าเสียดาย - ครับ
มาจากละครเรื่องอะไรคะ
ไม่ใช่ครับ นี่เป็นภาพถ่ายครอบครัว
นี่คือผม และลูก ๆ
กูเยียลโม อัลวาโร นอร์มา ทอสก้า และ คานนิโอ
พวกเขามีชื่อเหมือนตัวละครในโอเปร่า เพราะว่า...
- ผมเป็นคนที่ชอบโอเปร่ามาก - ฉันเหมือนกัน
- คุณอยากดูมั้ยครับ - ค่ะ ขอบคุณ
เอาให้คนอื่นดูด้วยครับ
สีสวยมาก
พวกเขาเป็นญาติคุณรึเปล่า
ก็ไม่เชิงค่ะ แต่พวกเราเดินทางด้วยกัน เกษียณกันหมดแล้ว
- ผมก็เกษียณแล้ว - เหรอคะ
แล้วผมก็ชอบเดินทางโดยรถไฟ
ผมเดินทางไปทั่วอิตาลี เพื่อไปเยี่ยมลูก ๆ ตอนนี้กำลังจะไปมิลาน
ผมอยากจะไปดูว่าพวกเขาเป็นยังไงกันบ้าง
แล้ว... คุณไม่อยากรู้บ้างหรือว่า พวกเรากำลังจะไปไหน
- คุณคะ...ยินดีด้วยค่ะ - ขอบคุณ
ผมไม่อยากจะเสียมารยาท...
ไม่หรอกค่ะ... ถามฉันสิ
เอาเลย ถามฉันสิคะ
พวกคุณจะไปไหนเหรอครับ
"สุขสันต์วันหยุด"
อย่าไปบอกใครล่ะ...ว่าอิตาลีสวยมาก
จริงด้วย เรามีหลักฐานแล้ว
ขอโทษนะครับ คุณผู้หญิง พวกคุณเที่ยวแบบนี้กันบ่อยมั้ย
ปีละสองครั้ง
คราวที่แล้ว พวกเราไปบ่อน้ำร้อนชูนจี...
- ...แล้วก็ที่ซาทูร์เนีย และที่ทัสคานี่ - สวยมาก
ยินดีต้อนรับสู่ ริมินี่
เราขอขอบคุณสมาคมคนเกษียณที่เลือกเมืองของเรา
หาดริมินี่ ต้อนรับนักท่องเที่ยว
...กลุ่มใหญ่ที่สุดในโลก
ที่นี่มีสิ่งอำนวยความสะดวกที่ทันสมัยทุกอย่าง
มียามช่วยชีวิตทุก 10 เมตร คอยดูแลคนที่ว่ายน้ำ
หากว่ามีเด็กหลง เรารับประกันว่า จะพบเด็กในเวลาเพียงไม่กี่นาที
แถว ๆ บ้านผม ไม่เคยเจอเด็กเลย
พวกเขาจะหายไปเลย...
ฉันจะปล่อยให้พวกคุณ อยู่กับมนต์ขลังของที่แห่งนี้ ที่จะทำให้พวกคุณฝัน
ขอบคุณ
เยี่ยมมาก คราวนี้จังหวะโพลก้า สำหรับคู่ที่ใจกล้า
โพลก้า
คุณผู้หญิง ถามสิว่าผมกำลังคิดอะไรอยู่
- คุณคิดอะไรอยู่คะ - ว่าคุณจะกล้าเต้นเพลงต่อไปรึเปล่า
- คุณอยากให้ฉันโกรธใช่มั้ย - ไม่อยู่แล้ว
มีอะไร เหนื่อยรึเปล่า
ไม่
คุณสบายดีแน่นะ
เราไปนั่งก่อนดีกว่า
- คุณดีขึ้นรึยัง - ครับ
- คุณต้องการอะไรมั้ย - ไม่ครับ
ผมไม่ได้เต้นรำ มานานหลายปีมาก
จริงนะครับ...สำหรับอดีตทหาร...
ขอโทษด้วยครับ
มันแย่มากที่คนเรารู้สึกไม่สบายตอนอยู่ไกลจากบ้าน
...และยังต้องอยู่ตัวคนเดียว...
คุณ...คุณไม่มีลูกเหรอครับ
มีสิ ฉันมีสองคน
แต่รู้มั้ย...พอถึงเวลานึง...
...ลูก ๆ ก็จะตีตัวออกห่าง
พวกเขาจำเป็นต้องตีตัวออกห่าง
และพวกเขาก็ทำถูก เพราะว่า...
ฉันต้องยอมรับ...ว่าพวกเราน่าเบื่อ
ลูก ๆ ฉัน...เห็นพ้องกันว่าควรส่งฉันไปอยู่สถานพักฟื้น
มันสวยมาก จริง ๆ นะ
เมื่อก่อนเคยเป็นคอนแวนต์ มีต้นมะกอกล้อมรอบ เป็นที่ที่สวยมาก
แต่...พวกเขาไม่เคยมาเยี่ยมเลย
ได้แต่โทรมา
เมื่อวันก่อน จูลิโอจำเสียงฉันไม่ได้
- ฉันเลยวางหู - ทำไมคุณไม่พูดล่ะ
บางครั้งโทรศัพท์ก็มีเสียงรบกวน เป็นบ่อยด้วย
มัตเตโอ...
...บางครั้งนะ...
...มันก็ง่ายที่จะแกล้งทำเป็นว่าคุณไม่เข้าใจ...
...และก็ไม่พยายามที่จะทำให้มันชัดเจน
มันก็สนุกดีนะ
ไม่อย่างนั้น คุณก็คาดเดาทุกอย่างได้
กระทั่งเรื่องที่ลูก ๆ ไม่อยากเจอคุณ
คุณผู้หญิง...อย่าถามว่าทำไมผมถึงได้เศร้า
ฉันไม่ถามหรอก เพราะว่าฉันเองก็เศร้า
คิดดูนะ อย่าเดินทางไปต่อเลย
ลืมมันซะเถอะ
ไม่ ผมทำไม่ได้
และบอกตามตรง...ผมไม่อยากเลิก
ผมสัญญากับเมียไว้ เธอรอผมอยู่ที่ซิซิลี
คุณคงรู้ เราสนิทกับลูก ๆ มาก
เราไม่มีทางโดนตีตัวออกห่างหรอก
- เหมือนกันครับ สนุกมาก - ฉันก็เหมือนกัน
คุณผู้หญิง ผม...
...ผมไม่เคยจูบมือผู้หญิงอื่นเลย ขออนุญาตผม...
"มือน้อยอันเย็นเยียบ"
คุณเป็นสุภาพบุรุษมาก ฉันไม่มีวันลืมหรอก
ใจเย็น ฉันไม่ทรยศเธอหรอก
คุณครับ ขอโทษด้วย...
ผมมีลูกสามคน
ยินดีด้วย
ผมมีห้าคน... และ...
เดี๋ยวก่อน... คุณ...
เดี๋ยว...ผมคิดว่า...
- คุณมาขอบริจาคใช่มั้ย - ไปลงนรกซะ
คุณทำอะไรกันอยู่น่ะ
คุณเข้าช้าตลอด...เครื่องเป่าช้าอีกแล้ว
อีกทีนะ ขอบคุณ เริ่มจาก บรรทัดที่ 32
พ่อมาทำอะไรที่นี่
แกไม่ดีใจรึไง
- พ่อคิดว่าไงล่ะ - ก็ดีใจน่ะซี
กูเยียลโม แกไม่ต้องเล่นเหรอ
พ่อ กลองเบสนี่ไม่เหมือนไวโอลิน
มันนาน ๆ เล่นที
ใช่ แต่เมื่อเวลามาถึง...
พ่อน่าจะบอกผม ว่าพ่อจะมา
แล้วทีนี่ ผมจะทำยังไงดีล่ะ
พอทดสอบเสร็จ เราก็ต้องไปสนามบินเลย
ผมจะต้องไปลอนดอน
ไปทำงาน
- แล้ว... - ทีหลังนะ ทีหลัง
ผมไม่เคยพลาดเลย ตลอดสิบปีมานี่
มันต้องมาเกิดในวันที่พ่อมาหา
มีอะไรพ่อ ทำไมพ่อถึงมองผมแบบนั้น
พ่อกำลังเสียใจ ที่ผมต้องไปเหรอ
สำหรับครอบครัวสคูโร่ การพบปะกันกลายเป็นสิ่งฟุ่มเฟือยไปเสียแล้ว
แต่นั่นไม่ใช่เหตุผล
มันอยู่ตรงที่พ่อไม่ชอบที่แกหัวเราะ พ่อไม่เคยเห็นแกหัวเราะแบบนั้น
ผมหัวเราะยังไงเหรอครับ ผมก็หัวเราะแบบนี้มาตลอด
- เดินต่อเถอะครับ - พ่อรู้จักแกดี กูเยียลโม
แกไม่ได้จะไปไหนหรอก
แกเห็นว่าพ่อโง่ พ่อเข้าใจ
นั่นพ่อพูดอะไรครับ
ผมมีคอนเสิร์ตทั่วยุโรป
แล้วผมจะต้องโกหกพ่อทำไม
พ่อก็อยากให้แกบอกพ่อ
พ่อน่ะรู้อยู่แล้ว
พ่อรู้...พ่อรู้อะไร
ไม่รู้เลย
แต่พ่อแน่ใจว่า แกกำลังปิดบังบางอย่าง
พ่อเห็นจากหน้าแกได้
ก็จริงครับ ผมปิดบังบางอย่าง
ผมรู้ว่า พ่อกำลังมาที่มิลาน
- จริงนะครับ ทอสก้าโทรมาบอก - อ๋อ งั้นเหรอ
พ่อขอให้เขาอย่าบอกแก
มันต้องเป็นเรื่องประหลาดใจสิ
- แต่ว่า ผมคิดว่าพ่อจะมาตั้งแต่สามวันก่อน - พ่อน่ะเหรอ
พ่อก็กำลังปิดบังบางอย่าง
แกจะพูดว่าอะไร
อะไรกันนี่
พ่อไปไหนมา
- พ่อเหรอ - ใช่
พ่อจะไปไหนได้
- พ่อไปไหนมา - แล้ว...
พ่อไม่รู้ว่าแก...
นั่นแหละ หัวเราะแบบนี้ดีกว่า พ่อชอบ
- เห็นเลย เปลี่ยนเรื่องซะแล้ว... - พ่อไม่ได้เปลี่ยนอะไรเลย
ไอ้ลูกชาย แกต้องการอะไรจากพ่อ
ท่านสุภาพบุรุษครับ
จะให้ผมร่วมหัวเราะไปด้วย หรือว่าให้ผมทำงานต่อได้รึยัง
- พวกเขาทำเสียหายหมดแล้ว - ขอโทษครับ
"ขอโทษครับ "... พูดง่าย ๆ...
ฮัลโหล อันโตเนลโล นี่พ่อนะ
พ่อขอโทษที่ขัดจังหวะการฟังเพลงของแก
แต่พ่อต้องให้แน่ใจว่าแกได้ยินเรื่องนี้
แล้วพ่อจะซื้อเทปให้ใหม่
พ่อกำลังจะไปที่อื่น แม่แกก็มากับพ่อด้วย...
...แค่สองสามวันเท่านั้น
ฟังให้ดีนะ จะมีเรื่องให้แกแปลกใจ
แล้วอย่าลืม...ไวน์มันก็ทำมาจากองุ่นนั่นแหละ
- ปู่มัตเตโอ - อันโตเนลโล
- ขอปู่ดูหน้าหน่อย - คุณปู่เข้ามาได้ยังไงฮะ
แกโตแล้วนี่
คุณปู่ฮะ เรื่องไวน์กับองุ่นนี่มันยังไงฮะ
ผมชอบฮะ แต่ไม่เข้าใจว่ามันยังไง
ชาวไร่คนหนึ่งร่ำรวยมาจากการทำไวน์
ตลอดชีวิตเขา ก็ทำแต่ไวน์
แม้แต่ลูกหลานเขาที่ทำงานด้วยกัน ก็ร่ำรวยกันหมด
เมื่อเผชิญหน้ากับความตาย เขาเรียกลูกชายทั้งหมดมา และบอกว่า
ลูก ๆ ของพ่อ ก่อนจะตาย พ่อจะบอกความลับอันยิ่งใหญ่เรื่องหนึ่ง
"ไวน์ มันก็ทำมาจากองุ่นนั่นแหละ"
อย่าหัวเราะแบบนี้สิ เดี๋ยวปู่ก็ตกรถกันพอดี
ปู่ชอบบ่นโน่นนี่ตลอด ปู่คิดว่าตัวเองเป็นคนโรแมนติคเหรอฮะ
- ไม่อยากเชื่อเลย - ปู่บ่น เพราะว่าปู่เหลืออดแล้ว
แอนเดรีย ทางนี้ มีอยู่ที่นึง
ของพวกนี้ ดูเหมือนพลาสติค
และก็จริง พอกินเข้าไปแล้ว ถึงรู้ว่า มันเป็นพลาสติค
ถึงยังไง... รสชาติก็ใช้ได้
คุณปู่ครับ ทำไมปู่ถึงได้ดูมีความสุขตลอดเวลา
ปู่ดูไม่เหมือนคนแก่เลย
มาพูดกันให้กระจ่างก่อน ข้อหนึ่งเลย ปู่ยังไม่แก่
เหมือนบางคนในร้านนี้
แล้วข้อสอง ปู่จะพูดยังไงดีล่ะ
ปู่ไม่เคยกลัวความตายเลยสักนิดเดียว
ที่นี้ ปู่จะถามอะไรบ้างนะ
บอกปู่หน่อย
เกิดอะไรขึ้นกับพ่อแก
ปู่มีความรู้สึกว่า...
เขามีอะไรบางอย่างหนักอกอยู่
มันเกี่ยวกับแม่แกรึเปล่า พวกเขาเข้ากันได้ดีมั้ย
ก็ดีนี่ครับ ปู่ก็รู้...
ผมได้ของพวกนี้...ได้ไปโรงยิม...
...ผมมีเพื่อน ได้ไปโรงเรียน...
บอกปู่ได้เลยว่า ผมไม่ค่อยได้เจอพวกเขาหรอก...
เราก็เจอกันบ้าง แต่ว่า...
เราก็คุยกันนะฮะ แต่...
เหมือนว่า เราไม่ได้พูดคุยกัน
มันจะเป็นอย่างนั้นได้ยังไง
มาสิฮะ ผมอยากให้ปู่ได้ดูบางอย่างที่พิเศษ
- เป็นได้ไงเนี่ย - ปู่ชอบมั้ยฮะ
- หิ่งห้อยเหรอเนี่ย - ชอบมั้ยฮะ
ในมิลานเนี่ยนะ ว่ากันว่า มันไม่มีเหลืออยู่อีกแล้วนี่
เหมือนกับว่าปู่ฝันไป
ดูสิว่ามีมากมายแค่ไหน
ปู่ไม่เคยเห็นมากมายแบบนี้มาก่อน แม้ตอนที่ปู่ยังอายุเท่าแก
ปู่ฮะ...
ตอนปู่อายุเท่าผม ปู่มีคนที่...ออกไปเที่ยวด้วยกันมั้ย
ปู่ไม่ได้ออกไปเที่ยว ปู่ตกอยู่ในห้วงรัก
เธอเป็นลูกสาวคนขุดถ่านหิน ปู่ยังจำได้ดี
เธอชื่อว่า โรซ่า
แล้วแกล่ะ แกออกไปเที่ยวกับใคร
เธอชื่อว่า ลินดา ผมไม่รู้จะทำยังไงดี
มีความสุขไง ปู่บอกแกได้อย่างเดียวเท่านั้น
แกต้องไม่อายกับผู้หญิง
พูดและทำสิ่งที่เข้ามาในใจของแก
แต่ให้ระวังไว้
เมื่อผู้หญิงบอกว่า เธอไม่อาจอยู่ต่อไปได้เมื่อไม่มีแก มันแปลว่าหล่อนกำลังจะทิ้งแกไป
- หล่อนคิดว่าแกเสร็จหล่อนแล้ว - หากว่ามันเป็นความจริงล่ะฮะ
หากว่ามันจริง หล่อนจะไม่พูด
- แล้วเธอมีปัญหาอะไร - ผมทำเธอท้องครับ
ให้ตายสิ
เธอไปทำยังไงเข้าล่ะ
ปู่ครับ อย่าบอกนะว่าปู่ไม่รู้ มันเกิดขึ้นแล้วครับ
แต่เธอยังเด็กอยู่เลยนะ
พูดอะไรแบบนั้น
ดูนี่สิ เห็นนี่มั้ยฮะ
ผมมีผมหงอกแล้ว สามเส้น
- นั่นแปลว่า 15 ลีร์ - อะไรนะฮะ
เปล่า
แล้วผู้หญิงคนนั้น หล่อนเป็นยังไง แกทำอะไรกับ...?
เกิดอะไรขึ้น
อะไรน่ะ...
นี่เล่นกลรึไง แกเล่นกลกับปู่เหรอ
ครับ มันตลกมาก
ผมทำเอง ดูนี่สิฮะ
เข้าใจล่ะ มันมีกระจก
แต่ลินดาท้องน่ะจริง ไม่ใช่เรื่องเหลวไหล
พวกเราเข้านอนกันเถอะครับ
ทำผู้หญิงท้อง จริงเหรอนี่
บ้าจริง ๆ
"สกาล่า"...
แอนเจล่า เราเคยคุยกันบ่อยมากว่า เราต้องไปดู "La Traviata" ให้ได้
แต่เราก็ไม่เคยได้ไปเลย
นายวงครับ "La Traviata"
พรีลูดขององก์ที่สาม
ขอบคุณครับ
อัลวาโร นี่พ่อนะ
พ่อเห็นว่าแกยังไม่กลับมา
ขอให้สนุกนะ ยินดีด้วยล่ะ
โทรหาพ่อด้วยนะ เมื่อแกกลับมา
พ่อจะอยู่ที่ตูรินกับนอร์มา
ฝากกอดหนึ่งทีด้วย
จากพ่อนะ บาย
ฉันไม่รู้ว่าคุณทำถูกรึเปล่านะ กูเยียลโม
คุณติดตามเฝ้าดูเขามา 2 วันแล้ว
แต่ก็แก้อะไรไม่ได้
แล้วจะซ่อนตัวไปทำไม
พวกเราน่าจะอยู่กับเขานะคะ
บางทีเธออาจจะพูดถูก
แต่เขาก็เป็นแบบนั้นตลอด เวลาอยู่กับผม
แค่พ่อมองตาผม...
...พ่อก็เข้าใจแล้ว
ถ้าผมอยู่กับพ่อ...เขาก็ต้องรู้ทุกอย่าง
ที่ปิดบังหลบซ่อนอยู่นี่ ผมก็ละอายใจมากแล้ว
แต่ก็ทำอย่างอื่นไม่ได้
แกอย่าทำเซอร์ไพรซ์ดีกว่า แกก็รู้หมดแล้ว
หวัดดีครับ พ่อ
- มิโล มาให้ตาหอมหน่อย - ไม่
- มา มาหอมตาหน่อยนะ - มิโล
จะไม่ยอมจูบคุณตารึไง
คุณตาตัวเหม็น
แกหัวเราะทำไม
คนเราพอเดินทาง ก็ไม่ค่อยได้อาบน้ำ
จะได้ไม่ต้อง ทำให้เจ้าบ้านไม่สะดวกใจ
บอกพ่อซิว่า
แกถูหลังให้สามีอย่างนี้ด้วยรึเปล่า
แน่ล่ะค่ะ
แล้วได้คุยกันมั้ย
ก็บางครั้งค่ะ
พ่อกับแม่แก เราคุยกันตอนอาบน้ำ มากกว่าคุยกันบนเตียงซะอีก
แม่แกมือหยาบกร้าน จนไม่ต้องใช้ฟองน้ำถูเลย
แกโกหกแน่นอน
นั่นหนูใช้เอง แล้วพ่อถูหลังให้แม่รึเปล่า
- ไม่ - สามีหนูก็เหมือนกัน
รีบได้แล้วค่ะ
ไอ้โฟมสมัยใหม่นี่มันทุเรศจริง
พ่อไปที่ทำงานแกได้รึเปล่า
ได้ค่ะ แต่เดี๋ยวนี้ หนูมีประชุมตลอด
น่าเสียดาย พ่ออยากเห็นแก อยู่ในตำแหน่งสั่งงาน
- ถ้าพ่อหลง ก็ไปแท็กซี่นะคะ - ได้
อย่าเดินมากไปนะคะ
ขอให้โชคดีนะ ท่านผู้อำนวยการ โชคดีนะคะ
แล้วก็ซ่อมโทรศัพท์ซะด้วยนะ บางครั้งมันก็เเบื่อ
ไปโรงเรียนกันเถอะ หลานสายมากแล้ว
คุณตาโกรธรึเปล่าฮะ เมื่อวาน
สุภาพบุรุษไม่ถือโทษโกรธใครหรอก
เธอมาสายนะ
สวัสดี การไปรษณีย์ค่ะ
ช่วยทวนหมายเลขอีกทีได้มั้ยคะ
วิ่งฮะ คุณตาวิ่งฮะ
- มิโล - ไปฮะ คุณตา
- วิ่งฮะ คุณตาวิ่งฮะ - ตาไม่ไหว
เดี๋ยว
หากการจ่ายเงินชะงัก คงต้องชะลอการจ่ายของ
คุณตาวิ่งฮะ วิ่ง
- วิ่งเลยฮะ - มิโล หยุดก่อน
ขอแสดงความเสียใจด้วยนะคะ คุณเมาโร
- ไปฮะ คุณตา ไป - เดี๋ยว
ขอแสดงความเสียใจด้วยนะคะ คุณวินเชนโซ
- คุณตา วิ่งฮะ - มิโล
- ทวนซ้ำอีกทีนะคะ - มิโล
- ฮัลโหล - วิ่งฮะ คุณตา
ช่วยด้วย
ช่วยทำให้หน่อยเถอะ
มาร์โค มันพิลึกนะ
ผ่านไป 8 ปีแล้ว
ปีนะคะ ไม่ใช่สัปดาห์
คุณยังยอมรับไม่ได้อีกเหรอ
ผมแน่ใจว่า เราจะอยู่ด้วยกันได้
ทำไมเวลาที่เราถูกบังคับ ให้อยู่ด้วยกัน มันต้องน่าทุเรศแบบนี
ทุกคริสต์มาส
แล้วก็ ตอนหน้าร้อน..
สำหรับผม เหมือนเป็นเรื่องเศร้า
ต้องลงไปข้างล่าง แล้วกล่าวที่ซักซ้อมมา กลัวว่าตัวเองจะทำพลาดเผลอพูดความจริงออกมา
- ฉันเกลียดวันหยุด - งั้นก็เลิกการแสดงแบบนี้ซะที
คุณกับพี่น้องคุณ เล่นบทครอบครัวสุขสันต์เพื่อพ่อของคุณ
เงียบสิ เงียบ อย่าพูดเสียงดังไป
ทุกครั้งที่ผมเจอเขา ผมต้องรู้สึกเสียใจแทนเขาทุกที
โชคดีที่เขาไม่รู้อะไร เลยอยู่อย่างมีความสุข
เราบอกเขาตอนนี้ไม่ได้หรอก...
เรื่องก็เพิ่งเกิดขึ้น
ผมก็รักเขานะ
แต่ผมแทบรอไม่ไหว อยากให้เขากลับ แล้วทิ้งเราไว้ตามเดิม
ได้โปรด...อย่าถามผมว่ามาทำอะไรอยู่ตรงนี้ ผมไม่รู้
คุณมาทำอะไรอยู่ตรงนี้เวลาดึกดื่น
ขอดูเอกสารหน่อยครับ
คนซิซิเลียนเหรอครับ
มันแย่มากนักรึไง
เฮ้ เพื่อน
ไม่มีแท็กซี่หรอก
มันดึกมากแล้ว
มา... มา เพื่อนเอ๋ย
มันหนาวนะ
ในนั้นไม่มีใครอยู่ ใหญ่ด้วย สบายพอควร
มันคงพอใช้ได้
เข้าไปนอนเถอะ เพื่อน เอาเลย
...เกิดอะไรขึ้นกับสามีแก
หนูไม่ได้รักเขาแล้ว เราเข้ากันไม่ค่อยได้
แต่ว่า...เรายังไม่ได้หย่ากัน
ชีวิตคู่ ถ้าพ่อให้ความใส่ใจมากไป พ่อก็ต้องเป็นทุกข์
สุดท้ายแล้ว... เราก็ต้องหย่ากัน
หนูยังไม่เจอคนที่เข้าใจหนู
หนูอยู่กับลูกเพียงลำพัง
แกหลอกพ่อมาตลอด
ทำไมล่ะ
ความจริงก็คือ เราไม่อยากให้พ่อเจ็บปวด
ตอนนี้ พ่อก็แก่แล้ว
แถมป่วยด้วย อาจจะไม่อยู่อีกนานมากนัก
ทอสก้า...
...เด็กผู้ชายคนนั้น...
...ของลูกใช่มั้ย
ค่ะ หนูกลัวที่จะบอกพ่อ
เพราะว่า หนูก็ไม่รู้ว่าใครเป็นพ่อเด็ก
หนูไม่รู้ว่าพ่อจะว่ายังไง
ยังมีอีกหลายเรื่อง ที่พวกเราไม่เคยบอกพ่อ
ทำไมล่ะ
เพราะว่า พ่อต้องการให้พวกเราเก่งที่สุดเสมอ
แล้วพ่อก็เอาแต่กรีดร้อง กรีดร้อง
พ่อลืมแล้วเหรอ แล้วพ่อก็ตีพวกเรา
แต่ที่พ่อ...ทำไปเพราะเห็นแก่พวกแกนะ
เพื่อที่พวกแกจะเติบโตขึ้นมาแข็งแกร่ง
อัลวาโร แกอยู่ที่ไหน
จะอีกนานมั้ย กว่าพ่อจะได้พบแก
พ่อสังหรณ์ว่า...มีเรื่องไม่ดีเกิดขึ้น
พ่อได้เห็นคนไม่ซื่อสัตย์ สุดท้ายแล้วเป็นยังไง
ถึงแบบนั้นก็เถอะ มีคนบริสุทธิ์ที่นั่นมากมาย
แต่ผมบอกพ่อไม่ได้ว่า ผมอยู่ที่ไหน
ของจากแกน่ะ พ่อเหลืออยู่เพียงหนังสติ๊กอันเดียว
พ่อจะเผามัน
ถึงตอนนี้... แกอยากให้พ่อทำอะไร
ทำเป็นว่า ไม่มีอะไรเกิดขึ้นครับพ่อ
ทำเป็นว่า ไม่มีอะไรเกิดขึ้น
อย่างนั้น จะดีกับทุก ๆ คน
แล้วจะให้...พ่อไปบอกแม่ว่ายังไง
อย่างน้อย แม่ก็จะได้สบายใจ...
ที่ได้อยู่กันพร้อมหน้าที่โต๊ะเดียวกัน
เหมือนอย่างสมัยก่อน
อย่างน้อยก็แบบนั้น
- มาเจอกันและกินด้วยกันที่โรมนะ - ครับ ค่ะ ครับ
ครับ ค่ะ ครับ
เราจะมารวมกันทุก ๆ คน
เชียรส์
ขอบคุณ
จะให้รออีกหน่อยมั้ยครับ
รออะไรเหรอ
ไม่เห็นเหรอว่า ทุกคนพร้อมแล้ว ปากที่หิวโหย 12 ปาก
แกไม่ดื่ม ใช่มั้ย ส่วนแกไม่ชอบ
- วางผ้ากันเปื้อนแบบนี้นะ - อย่าทำอย่างนั้นเลย พ่อ
ขอร้องล่ะ มีคนจ้องดูเราใหญ่เลย
แล้วไงล่ะ คานนิโอ
เรื่องที่ประชุมพรรคของแกเป็นไง
ได้รับเลือกมาด้วยเสียงกี่เสียงล่ะ
มันก็...ไปได้สวยครับ
ผมได้คะแนนชนะมาเกือบ 80 เปอร์เซนต์
อย่างนี้ เรียกว่าชนะขาด
ขอยินดีกับท่านรองด้วย
ท่านนายวง การแสดงที่ยุโรปประสบความสำเร็จดีใช่มั้ย
พ่อรู้อยู่แล้ว พ่อภูมิใจมาก ภูมิใจเหลือเกิน
พ่อน่าจะคิดได้อยู่แล้ว เกือบจะเป็นไปไม่ได้ ที่จะให้ทุกคนมาพร้อมหน้ากัน
- กินให้อร่อยนะ - กินให้อร่อยครับ
กินให้อร่อยครับ
แน่นอนว่า มันลางไม่ดี...
ที่เห็นแต่ลูกผู้ชาย
มาตามที่นัดกันไว้
แม้ว่า...
ทอสก้า...
อาจกำลังมีโชว์เปิดตัวที่ยิ่งใหญ่
ส่วนนอร์มา ก็อาจกำลังมีประชุมครั้งสำคัญ
แล้วอัลวาโร...
- พ่อ อัลวาโร... - พ่อไม่อยากรู้หรอกว่า เขาไปทำอะไรมา
หรือว่าไปติดคุกอยู่เสียที่ไหน
พ่อแค่อยากรู้ว่า เขาจะออกมาเมื่อไหร่
พ่อครับ...
อัลวาโรตายแล้ว
เรื่องเกิดเมื่อฤดูร้อนนี้เอง
ตอนเดือนกรกฏาคม
ครั้งสุดท้ายที่ผมเจอเขา...
...มันก็ 6 เดือนมาแล้ว
เขาเหนื่อยหน่าย
เขาทนทุกข์จากความเหงา
เราคุยกันเยอะมาก
แต่ว่า...
ผมไม่เคยคิดว่า...มันจะเป็นแบบนั้น
เขาฆ่าตัวตายครับ
จนเดี๋ยวนี้...
ผมไม่รู้ว่า พวกเราทำถูกรึเปล่า
พวกเราตัดสินใจไม่บอกพ่อ
ในหนังสือพิมพ์ ก็เขียนถึงนิดเดียว
แค่สองบรรทัด
ซ้ำชื่อก็ยังเขียนผิด
ที่ไหน
ดูเหมือนว่า...
...เขาเอาเรือออกไป
แล่นออกทะเลไปไกล
แล้ว...
...ก็หาเขาไม่พบอีกเลย
เหมือนว่าเขาไม่รู้ไปอยู่ที่ไหน
ทะเลก็แสนกว้างใหญ่
โกหก
โกหก หลอกลวง
ชื่อที่ผิด
ความเหงาเรอะ
หมายความว่ายังไง...ตายเพราะความเหงาเหรอ
ทุกวันนี้ มันหมายความว่ายังไง
ความเหงา
มีทั้งหนังสือพิมพ์ ทีวี ที่ควบคุมทุกอย่าง
แค่สองบรรทัด ซ้ำชื่อยังผิด แกโกหก
ถ้าอัลวาโร
ตายเสียแต่ยังหนุ่ม อายุแค่ 39
ยังแข็งแรงดี
คนที่ฉลาดที่สุดในบรรดาพวกแก
เขาก็ต้องได้ขึ้นหน้าหนึ่ง
ศพก็ไม่มี งั้นเขาก็ยังไม่ตาย
มีตั้งเท่าไหร่ที่...
คนหายไปเป็นเดือน
หรือนานเป็นหลายเดือน แต่แล้วก็กลับมา
เรื่องคงเกิดกับเขาแบบนั้นแหละ
เขาคงมีบางอย่างต้องทำ
หรืออาจจะ...
...ผิดหวังในความรัก
อัลวาโร เป็นคนอ่อนไหวมาก
ให้พ่ออยู่คนเดียวเถอะ
ทำไมไม่มีใครร้องเพลงเลย
ร้องสิ ไม่มีใครร้องเลยรึไง
ร้องสิ ร้อง
ขอดูหน่อย
ร้องสิ
มีอะไรเหรอฮะพ่อ
พ่อไม่สบายรึเปล่า
เมื่อไหร่พ่อจะให้เงิน 140 ลีร์กับผม
จำได้มั้ยฮะ ตอนผมถอนผมพ่อที่เริ่มหงอก
พ่อสัญญาว่าจะให้ ผมหงอกที่ถอนออกมาเส้นละ 5 ลีร์
ผมถอนได้ 28 เส้น
เป็นเงิน 140 ลีร์
ขอตั๋วด้วยครับ
ขอบคุณ
ขอโทษนะคะ คุณทำนี่หล่น
ขอบคุณ
รูปสวยนะคะ คุณอยู่ในธุรกิจบันเทิงเหรอคะ
ใช่ ธุรกิจบันเทิง ใช่
ฉันบอกคุณตั้งกี่ครั้งแล้ว มัตเตโอ
ให้ใส่เงินในมือพวกเขา
ให้ใส่เงินในมือพวกเขาไง
จำได้ใช่มั้ยคะ
ตอนที่ลูก ๆ เกิด ครั้งแรกที่เราตัดเล็บให้พวกเขา...
คุณต้องเอาเงินใส่มือพวกเขา แม้มันจะแค่เหรียญเดียว
พวกเขาจะเติบโตขึ้นอย่างแข็งแรงและมีโชค
ต้องบอกคุณอีกกี่ครั้งกัน
แม่พูดถูกแล้วล่ะ
ฉันลืมไป
มัตเตโอ มีอะไรรึเปล่า
ฉันเคยคิดว่าลูก ๆ มีความสุขดี
แต่มันไม่ใช่
การเสียสละที่ผ่านมาไร้ความหมาย
ทั้งของเธอ
หรือของฉัน
ไม่ว่าจะคำแนะนำ หรือการอ้อนวอนที่ฉันต้องไปขอ...
...เรื่องการสอบ การต้องมีคุณสมบัติ
...การประกวด การโอนย้าย...
...การขอกู้ธนาคาร...
...เรื่องบ้าน
ฉันบอกคุณแล้ว มัตเตโอ
คุณต้องเอาเงินใส่มือพวกเขา
ในครั้งแรกที่เราตัดเล็บ
แม้มันจะแค่เหรียญเดียว
เด็กผู้ชาย
จะมีชื่อว่า มัตเตโอ
เขาพ้นขีดอันตรายแล้ว มันร้ายแรงมาก
เหมือนปาฎิหาริย์
อย่าให้เขาเหนื่อยเกินไป
ฉันสามารถทำให้ทุกคนมารวมตัวกันได้แล้ว
ถึงแม้ว่า เราจะไม่ได้รวมตัวกันรอบโต๊ะ
ฟังปู่นะ
แกกับแฟนแก...
เก็บเด็กเอาไว้
แกจะมีปัญหากับครอบครัวบ้าง และแล้ว...
ทุกอย่างก็จะดีเอง
พอลูกเกิดมา
ครั้งแรกที่แกตัดเล็บให้
เอาเงินล้านใส่มือเขา ได้มั้ย
เขาจะได้โตขึ้นมาแข็งแรงและโชคดี
- อย่าลืมนะ - ตกลงฮะ
แล้วอีกอย่าง
อย่าสั่งสอนให้เขาเป็นคนสำคัญ
สอนพวกเขาให้เป็นคนธรรมดา
ชั่วชีวิตฉัน ไม่ค่อยได้เดินทางมากเท่าไหร่
ที่จริงแล้ว เกือบจะไม่เคยเลย
ฉันทำอะไรก็ไม่ค่อยเป็น นอกจากเรื่องออกใบเกิด
ตอนฉันยังเป็นหนุ่ม ฉันอยากทำงานรถไฟ
ฉันชอบรถไฟ
ฉันแทบเป็นบ้า เมื่อได้เห็นมัน...
...ที่โรงหนัง
แต่ ไม่ว่าฉันจะไม่ค่อยรู้อะไรเท่าไหร่...
มีอยู่อย่างนึงที่ฉันบอกพวกแกได้...
จำเอาไว้นะ
"ไวน์..."
"มันก็ทำมาจากองุ่นนั่นแหละ"
และมันจะดีที่สุด
บอกเรื่องนี้กับอัลวาโรด้วยเมื่อเขากลับมา
ตอนนี้ ฉันก็กลับมาแล้ว...
ถามคำถามนี้กับฉันที
เป็นยังไงบ้าง
แองเจล่า เป็นอะไรไป ไม่กล้าถามรึไง
ฉันจะตอบเธออยู่ดี
มันเป็นการเดินทางที่...สำคัญมาก
ฉันก็อยาก...มีรูปให้เธอได้ดูจัง
ฉันเดินเยอะมาก
ฉันค้นพบอะไรหลายอย่าง
อย่างเช่น...
โลกเราไม่ได้สวยงามอย่างที่ใคร ๆ ว่ากัน
แต่การที่อาศัยอยู่บนโลกใบนี้...
...สิ่งต่าง ๆ ที่อยู่ไกล...
...ดูเหมือนว่าจะดีกว่า
อ๋อ
เธอว่าอะไรนะ ลูก ๆ ของเราน่ะเหรอ
ลูก ๆ ของเรา...
...พวกเขาสบายดีกันทุกคน จริง ๆ นะ
ถ้าพวกเขาอยู่สบายกันบนแผ่นดินใหญ่
เราก็สามารถเดินเชิดหน้าได้
และคนทั้งซิซิลีก็สามารถภูมิใจได้
เธอว่าอะไรนะ...แน่นอน
พวกเขาส่งความคิดถึง และจูบหลายฟอดมาให้เธอด้วย
พวกเขาสบายดีกันทุกคน
บรรยายไทย โชต โตทวิวงศ์